רוז מיד

רוז מיד, באנגלית: Rose Mead (4 בדצמבר 1867 - סוף מרץ 1946) הייתה ציירת דיוקנאות ילידת בריטניה שהציגה בתערוכת הקיץ של האקדמיה המלכותית והייתה עמיתה של אוגוסטוס ג'ון. מיד הייתה אמנית פורייה שפעלה בתחומים שונים - נופים, סצנות רחוב, טבע דומם ופרחים לצד עבודות הפורטרט שלה, תוך שימוש הן בשמן על בד והן בצבעי מים על נייר.Reeve, Christopher. Rose Mead; Artist of Bury St Edmunds, 1867 - 1946. Bury St Edmunds: St Edmundsbury Borough Council.

 ביוגרפיה 
ממוזער|נערה קוראת, 1920
מיד נולדה בבורי סנט אדמונדס, בתו של שרברב, זגג וסייד בתים. היא הייתה בת 20 לפני שעברה הכשרה אמנותית רשמית כלשהי כאשר למדה בבית הספר לאמנות לינקולן. היא עזבה שם כדי ללמוד בבית הספר לאמנות ווסטמינסטר, בלונדון בשנת 1892, בהדרכתו של פרדריק בראון ממש לפני מינויו לפרופסור בבית הספר סלייד לאמנות. בתקופה זו היא ציירה דיוקן עצמי בזמן בישול. חברה שייצרה כיריים דומות לאלה שבציור הציעה 500.00 ליש"ט (57,800 ליש"ט נכון לשנת 2023) כדי להוסיף את שמם, סכום שהיא סירבה כיוון שלא הייתה מוכנה "למסחר" את האמנות שלה. "Obituary report". Bury Free Press. 5 April 1946. שהותה של מיד בווסטמינסטר הייתה קצרה לפני שנאלצה לחזור הביתה כדי לסעוד את אביה. לאחר מותו למדה מיד אצל אוגוסט ג'וזף דלקלוז בפריז, "Bury St Edmunds' Blue Plaques Trail". Bury St Edmunds And Beyond. 24 November 2020. Archived from the original on 21 September 2022. Retrieved 25 November 2020. During 1896 Rose (Mead) travelled to Paris where she was influenced by Auguste Joseph Delecluse, who specialised in still life and portraiture. שם הציגה דיוקן פסטל בסלון פריז. אותו דיוקן הוצג באקדמיה המלכותית ב-1896.

 חיים מאוחרים 
מיד חזרה לבורי סנט אדמונדס ב-1897, ונותרה שם. באותה שנה הוצג הציור Cuisine en Boheme בתערוכת הקיץ של האקדמיה המלכותית. שני ציורים של ״יום שישי בבוקר בסנט מרי״ ו״אמא שלי״ הוצגו בתערוכה של 1899. רוז מיד טיפלה באמה עד מותה ב-1919, תוך שהיא מתפרנסת מציור דיוקנאות, בעיקר בהזמנת אנשים מכובדים מקומיים. St Edmundsbury, Borough Council. "Paintings and Prints". Archived from the original on 29 June 2017 ב-1929 היא ביקרה בניולין בקורנוול, בקהילת האמנים שהייתה שם באותה תקופה. ציור אחד שלה בשם "צייר בסטודיו של דוד פרוקטר בניולין" הוא תוצאה של הביקור.

ב-1933 היא ביקרה בדרום צרפת, ציור צבעי מים של ״סנט פול דה ואנס״ מספק תיעוד של אותה תקופה. האמנית נודעה על ידי המקומיים בפניה לנערות ולצעירות שישמשו כמודלים עבורה. היא הייתה שואלת רשות מהוריהם. בזמן שציירה אותן, היא יעצה להן לא להתחתן, דחקה בהן למצוא הגשמה בקריירה. אחת הנערות נזכרה, שברגע שהאמנית גילתה שהיא התחתנה - "היא הרגישה שדי השתניתי ושזה השפיע לרעה על האישיות שלי ".

האמנית מעולם לא השיגה את ההבטחה שהציגה בתחילת הקריירה שלה. משערים כי בעיקר בגלל ההפסקות בציור שנגרמו על ידי מות אביה והצורך לטפל באמה עד גיל 52.

היא נמצאה מתה בתחתית מדרגות הסטודיו שלה ברחוב קראון, בורי סנט אדמונדס בסוף מרץ 1946 בגיל 78.

 קישורים חיצוניים 

 הערות שוליים 

קטגוריה:ציירות בריטיות
קטגוריה:בריטיות שנולדו ב-1867
קטגוריה:בריטים שנולדו ב-1867
קטגוריה:בריטיות שנפטרו ב-1946
קטגוריה:בריטים שנפטרו ב-1946